**VILNIAUS R. EITMINIŠKIŲ PAGRINDINĖS MOKYKLOS VEIKLOS KOKYBĖS**

**2024 M. ĮSIVERTINIMO REZULTATŲ ATASKAITA**

2025 m. balandžio 3 d. Vilniaus r. Eitminiškių pagrindinės mokyklos direktoriaus įsakymu V1-07 sudaryta mokyklos veiklos kokybės įsivertinimo darbo grupė:

1. Božena Liachovič – grupės vadovė;
2. Šilingienė Lena – ikimokyklinės grupės auklėtoja, narė;
3. Ana Palcevienė – anglų kalbos vyresn. mokytoja, narė;
4. Lucija Kadzevič – lenkų kalbos mokytoja, narė.

Mokyklos veiklos kokybės įsivertinimas atliktas vadovaujantis Lietuvos Respublikos švietimo ir mokslo ministro 2016 m. kovo 29 d. įsakymu Nr. V-267 patvirtinta „Mokyklos, įgyvendinančios bendrojo ugdymo programas, veiklos kokybės įsivertinimo metodika“.

**Tikslas**

1. Kurti mokyklą, kaip besimokančią organizaciją, kuri nuolat aptaria savo veiklos kokybę ir susitaria dėl jos tobulinimo krypčių bei būdų.

**Uždaviniai**

1. Atlikti srities „Ugdymas(is) ir mokinių patirtys” rodiklio 2.4.2. „Mokinių įsivertinimas“ giluminį įvertinimą.

2. Stiprinti mokyklos bendruomenės narių tapatumo jausmą, atsakomybę už visos mokyklos veiklos kokybę.

3. Nustatyti mokinių įsitraukimą į mokymosi pasiekimų įsivertinimą, pažangos stebėjimą, pasiektų rezultatų apmąstymą bei numatyti priemones jam gerinti.

4. Remiantis mokinių ir mokytojų ir apklausomis, nustatyti, kiek veiksmingai vyksta mokinių įsivertinimas.

5. Teikti mokyklos bendruomenės nariams patikimą ir išsamią informaciją apie įvertintos mokyklos veiklos srities kokybę.

5. Numatyti mokyklos veiklos tobulinimo kryptis.

**Veiklos kokybė įvertinta keturbale sistema (lygiais):**

1 lygis (iki 20 % teig.) - nepatenkinamas vertinimas, vyrauja trūkumai;

2 lygis (20 - 50 % teig.) - vertinama patenkinamai, yra rimtų trūkumų;

3 lygis (50 - 80 % teig.) - vertinama gerai, stipriųjų savybių daugiau nei trūkumų;

4 lygis (80 - 100 % teig.)- vertinama labai gerai, vyrauja teigiami požymiai, stipriosios savybės.

**TYRIMO EIGA**

Veiklos kokybės įsivertinimo darbo grupė atliko srities „Ugdymas(is) ir mokinių patirtys” rodiklio 2.4.2. „Mokinių įsivertinimas“ giluminį įvertinimą. Raktiniai žodžiai: *Dialogas vertinant* ir *Įsivertinimas kaip savivoka*, nes reikėjo įvertinti, kaip mokiniai dalyvauja savo įsivertinime ir kaip ši praktika padeda ugdyti jų savivoką. **Dialogas vertinant** – tai mokytojų ir mokinių bendravimas, kurio metu skatinama apmąstyti savo pasiekimus, stipriąsias ir silpnąsias puses, sprendimų priėmimą ir savianalizę. Dialogas su mokytoju ir bendraamžiais leidžia mokiniui gauti grįžtamąjį ryšį, kuris padeda suprasti, kur yra tobulėjimo galimybės ir kaip tobulėti. **Įsivertinimas kaip savivoka** – tai procesas, kuriame mokiniai per vertinimo veiklas (pvz., testus, projektus, refleksijas) susivokia apie savo gebėjimus, požiūrį į mokymąsi, motyvaciją ir emocijas, susijusias su mokymosi procesu. Šis įsivertinimas padeda geriau suprasti savo stipriąsias ir silpnąsias puses bei formuoti savarankišką požiūrį į mokymąsi.

2025 m. vasario-kovo mėn. mokyklos bendruomenei (mokiniams, tėvams ir mokytojams) pateikti klausimynai. Tyrime dalyvavo 18 mokytojų iš 18 (atitinkamai 100 proc.), 21 mokinis ( 5-10 klasių) iš 23 pakviestų (atitinkamai – 91,3 proc.).

Mokyklos veiklos kokybės įsivertinimo grupė tikrino:

• Ar mokiniai turi galimybę dalyvauti vertinimo procese ir dalintis savo mintimis apie pasiektus rezultatus

• Ar mokytojų suteikiamas grįžtamasis ryšys leidžia mokiniams gilintis į savo stipriąsias ir silpnąsias puses

• Kaip vertinimo procesas prisideda prie mokinių savivokos ugdymo – ar tai skatina mokinius reflektuoti ir keisti savo mokymosi strategijas

**TYRIMO REZULTATŲ APIBENDRINIMAS**

**Kokybės įsivertinimo rodiklių reikšmės:**

Veiklos kokybės įsivertinimo darbo grupė atliko rodiklio 2.4.2. „Mokinių įsivertinimas“ giluminį vertinimą. Vertinimo skalėje I lygis reiškia nepatenkinamai, II – patenkinamai, III – gerai, IV – labai gerai. Srities įvertinimas žemesnis nei 2,5 laikomas silpnu ir taisytinu, aukštesnis – rodo stipresnę veiklos kokybę.

**Mokinių apklausos rezultatai:**

* **76,2 %** mokinių teigia, kad žino, kaip bus vertinami jų darbo rezultatai.
* **62 %** mokinių mano, kad mokytojai laikosi vienodos vertinimo tvarkos.
* **72 %** teigia, kad gauti įvertinimai yra pelnyti, tačiau **9,5 %** su jais nesutinka.
* **85,7 %** nebijo suklysti ar neteisingai atsakyti pamokos metu.
* **81 %** jaučiasi dažnai pagiriami mokytojų.
* **90,5 %** gauna pakankamai laiko apmąstyti klausimą prieš atsakant.
* **71,4 %** teigia, kad klaidų aptarimas su mokytoju jiems naudingas.
* **85,7 %** patenkinti dialogu su mokytoju.
* Tik **42,9 %** mokinių tvirtina, kad mokytojai teiraujasi jų nuomonės apie pamoką bei klausia, ką galėtų patobulinti.
* **71,4 %** mokinių aptaria su mokytojais pažangą, **90,4 %** – tobulintinas sritis.
* **76,2 %** mokinių sako, kad mokytojai padeda įsivertinti pažangą.
* **85,7 %** žino, ką moka gerai, o kur dar reikia pasitempti.
* **71,4 %** po patikrinamojo darbo gauna grįžtamąjį ryšį apie tai, ką kitą kartą galima padaryti geriau.
* **71,4 %** nurodo, kad mokytojai informuoja tėvus apie jų pasiekimus.
* **76,2 %** patys pasakoja tėvams, kaip sekasi, o net **95,3 %** sako, kad tėvai domisi jų pasiekimais.
* **90,4 %** mokinių prisiima atsakomybę už mokymosi rezultatus.
* **90,5 %** žino, kur rasti trūkstamą informaciją.
* **66,6 %** žino, kaip įsiminti mokomąją medžiagą, **71,4 %** – kaip planuoti laiką namų darbams.

**Mokytojų apklausos rezultatai:**

* Visi mokytojai turi aiškius mokinių vertinimo kriterijus, skaidriai vertina, argumentuoja įvertinimus.
* Prieš užduotį informuoja mokinius apie vertinimo tvarką.
* **77,8 %** mokytojų nuolat tobulina savo vertinimo sistemą.
* Naudojami įvairūs vertinimo būdai: diagnostinis, formuojamasis, apibendrinamasis.
* **94,5 %** mokytojų gautą grįžtamąjį ryšį panaudoja pamokos tobulinimui.
* **83,3 %** aptaria su mokiniais įvertinimo kriterijus, **88,9 %** pateikia įsivertinimo pavyzdžių.
* Visi paaiškina, į ką reikia atkreipti dėmesį mokantis, ir taiko įvairius grįžtamojo ryšio metodus.
* **77,7 %** sudaro sąlygas mokiniams vertinti savo ir kitų darbus.
* **77,8 %** teigia, kad mokiniai geba atlikti mokymosi refleksiją, **66,7 %** – kad prisiima atsakomybę už mokymąsi.

**Išvados**

 **76,2 %** mokinių teigia, kad žino, kaip bus vertinami jų darbai – tai rodo, kad dauguma mokinių yra informuoti apie vertinimo kriterijus, tačiau 23,8 % vis dar jaučia neaiškumą.

 Tik **62 %** mokinių nurodo, kad mokytojai laikosi vienodos vertinimo tvarkos, todėl galima teigti, kad trečdalis mokinių patiria nenuoseklų vertinimą.

 **72 %** mokinių mano, kad įvertinimai yra pelnyti, tačiau **9,5 %** jiems nepritaria – tai rodo, kad dar yra erdvės tobulinti vertinimo pagrindimą ir skaidrumą.

 **85,7 %** mokinių nebijo suklysti ir **81 %** jaučiasi mokytojų pagiriami – tai rodo palankų emocinį klimatą vertinimo metu.

 **90,5 %** mokinių teigia turintys pakankamai laiko atsakymui apgalvoti, o **71,4 %** mokinių klaidų aptarimą laiko naudingu – tai rodo efektyvų mokymosi reflektavimo procesą.

 Nors **85,7 %** mokinių patenkinti dialogu su mokytojais, tik **42,9 %** sako, kad mokytojai klausia jų nuomonės apie pamokas – tai rodo ribotą mokinių įtraukimą į pamokų kokybės gerinimą.

 **90,4 %** mokinių teigia, kad su mokytojais aptaria tobulintinas sritis, **76,2 %** sako, kad padedama įsivertinti – tai rodo, kad didžioji dalis mokinių dalyvauja įsivertinimo procese.

 **85,7 %** mokinių supranta, ką moka gerai, o ką dar reikia mokytis – tai rodo gana stiprią mokymosi savivoką.

 **71,4 %** mokinių po patikrinamųjų darbų gauna individualų grįžtamąjį ryšį, o tokį pat procentą informuoja mokytojai ir mokinių tėvus apie pasiekimus.

 **66,6 %** mokinių žino, kaip įsiminti informaciją, o **71,4 %** moka planuoti laiką – tai rodo, kad apie trečdalis mokinių dar stokoja mokymosi strategijų.

 **90,4 %** mokinių prisiima atsakomybę už savo mokymąsi, o **90,5 %** žino, kur ieškoti informacijos – tai rodo aukštą savivaldumo lygį.

 **77,8 %** mokytojų nuolat tobulina vertinimo sistemą, **94,5 %** naudoja grįžtamąjį ryšį pamokų tobulinimui – tai rodo mokytojų profesinį aktyvumą.

 **83,3 %** mokytojų aptaria įvertinimo kriterijus su mokiniais, **88,9 %** pateikia įsivertinimo pavyzdžių – tai liudija kryptingą darbą su įsivertinimu.

 Tik **66,7 %** mokytojų teigia, kad mokiniai prisiima atsakomybę už savo mokymąsi – šis skaičius nesutampa su mokinių (90,4 %) vertinimu, todėl galima įžvelgti skirtumą tarp mokinių ir mokytojų požiūrio.

Įsivertinimo grupė, išanalizavusi mokinių ir mokytojų anketas, individualius pokalbius su mokytojais, mokiniais bei tėvais, priėjo prie išvados, kad rodiklis 2.4.2 „Mokinių įsivertinimas“ atitinka III lygį.

**Rekomendacijos**

1. Skatinti nuolatinį mokytojų ir mokinių dialogą apie mokymąsi, pažangą ir pamokų kokybę, labiau įtraukiant mokinius į grįžtamojo ryšio procesą.
2. **Užtikrinti vertinimo nuoseklumą tarp visų mokytojų**: organizuoti metodines diskusijas dėl vertinimo praktikos taikymo visose klasėse ir dalykuose
3. Sistemingai ugdyti mokinių gebėjimus įsivertinti, ypač akcentuojant mokymosi metodų pasirinkimą, laiko planavimą, refleksiją.
4. **Aktyviau įtraukti mokinius į pamokų vertinimą**: skatinti kiekvieną mokytoją reguliariai klausti mokinių nuomonės apie pamokas, taikyti mini apklausas ar refleksijos korteles (tik 42,9 % mokinių teigia, kad jų nuomonės klausiama).
5. **Ugdyti mokinių mokymosi strategijų taikymą**: pamokose skirti dėmesio tam, kaipmokytis, kaip planuoti laiką, kaip įsiminti informaciją, kaip analizuoti pažangą – remiantis tuo, kad tik 66,6 % žino mokymosi būdus.
6. **Stiprinti mokinių gebėjimą argumentuotai įsivertinti**: įvesti įprastą praktiką, kad mokiniai ne tik pažymėtų, kaip jiems sekėsi, bet ir parašytų trumpą komentarą – kuo jie remiasi vertindami savo darbą.
7. Tobulinti mokytojų profesinę kompetenciją refleksijos skatinimo, dialoginio vertinimo ir mokinių savivokos formavimo srityse.
8. **Reguliariai vertinti mokinių savivaldumo ugdymo pažangą**: įtraukti klausimus apie įsivertinimą ir atsakomybę į metines mokinių apklausas, lyginti rezultatus, analizuoti pokyčius.
9. **Skatinti gerosios patirties dalinimąsi mokytojų tarpe**: organizuoti atvirų pamokų ciklus, kuriuose demonstruojami efektyvūs įsivertinimo metodai ar dialoginio vertinimo pavyzdžiai.
10. Užtikrinti aktyvesnį tėvų įtraukimą į mokymosi procesą ne tik informuojant apie rezultatus, bet ir padedant formuoti mokinių mokymosi įgūdžius namuose.

Įsivertinimo rezultatai buvo aptarti Mokyklos tarybos posėdyje, Metodinėje taryboje, pristatyti Mokytojų tarybai.

Veiklos kokybės įsivertinimo darbo grupės pirmininkė Božena Liachovič